༄༎ཀྵཏྲདྷཏུས མུདྲཱསྱཱདྷིཊྛཱནཏུཎྞནཱཡནཱམསརྦགུཎསྱཱདྷརགཏིགུརབོ ཡོགལལྱཏཔྲཏིགྲཧཀྲསབིཛཧཱར༎
༄༅། །ཡོན་ཏན་གྱི་གཞི་རྟེན་བླ་མའི་རྣལ་འབྱོར་ཉམས་ལེན་གྱི་
རིམ་པ་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན་
ཞེས་བྱ་བ་བཞུགས་སོ། །
༄༅། །ན་མོ་གུ་ར་ཝེ། ཐུགས་རྗེའི་ཆར་རྒྱུན་དྲི་མེད་འགྲོ་ཀུན་གྱི། །ངལ་གསོར་
སྩོལ་མཛད་འཇམ་དཔལ་སྙིང་པོ་ཞེས། །ཉིན་བྱེད་ཇི་ལྟར་རྨོངས་པའི་མུན་འཇོམས་
ཤིང་། །བློ་གྲོས་སྣང་བའི་དཔལ་སྟེར་དེ་ཡིས་སྐྱོངས། །དེའང་བློ་ལྡན་གྱི་སྐྱེས་
བུ་ངན་འགྲོའི་སྡུག་བསྔལ་གྱིས་ཆེས་ཆེར་འཇིགས་པ་དག་ཡན་ལག་བརྒྱད་པའི་
ཁྲིམས་ལ་གནས་པའམ། མིན་ཀྱང་རུང་། ཁ་ན་མ་ཐོ་བ་མེད་པའི་མཆོད་པ་རྟེན་
རྣམས་ཀྱི་དྲུང་དུ་བཤམས་ཏེ། ཕྱོགས་བཅུ་དུས་གསུམ་སོགས་དང་སངས་རྒྱས་ཆོས་
ཚོགས་རྣམས་སྔོན་དུ་བཏང་ནས། རང་གི་མདུན་གྱི་མཁའ་ལ་རིན་ཆེན་ཁྲི། །པད་
ཟླའི་སྟེང་དུ་དམར་སེར་དྷཱིཿ ཡིག་ལས། །དུས་གསུམ་རྒྱལ་བའི་ངོ་བོ་བཙོང་ཁ་པ། །
སུམ་ལྡན་རྡོ་རྗེ་འཛིན་པའི་རྣམ་རོལ་ཅན། །རབ་དཀར་ཞི་ཞིང་འཛུམ་པའི་ཞལ་
ཁྱིམ་ལ། །ཕྱག་ཟུང་ཆོས་འཆད་ཆུ་སྐྱེས་ཡུ་བ་ནི། །མཉེན་ལྕུག་ཕྲ་ལྡེམ་གཡས་གཡོན་
འདབ་རྒྱས་སྟེང་། །ཤེས་རབ་རལ་གྲི་པུ་སྟ་ཀ་ཡིས་མཛེས། །པཎ་ཞུ་གསེར་མདོག་
ཆོས་གོས་རྣམ་གསུམ་གྱོན། །མི་ཕྱེད་རྡོ་རྗེའི་སྐྱིལ་མོ་ཀྲུང་བཅས་པའི། །གནས་གསུམ་
ཡི་གེ་གསུམ་གྱིས་མཚན་པ་ལས། །ལྕགས་ཀྱུ་ལྟ་བུའི་འོད་ཟེར་འཕྲོས་པ་ཡིས། །ངོ་
མཚར་རྨད་བྱུང་བཀོད་(༢ན)པའི་ཞིང་ཁམས་ནས། །བདེ་བར་གཤེགས་པ་སེང་གེའི་
ང་རོའི་དཔལ། །རྒྱལ་སྲས་བསེ་རུ་ཉན་ཐོས་འཁོར་ཚོགས་བཅས། །ཐོགས་མེད་སྤྱན་
49

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
དྲངས་གཉིས་སུ་མེད་པར་གྱུར། །དམིགས་བརྩེ་མ་དང༌། མེ་ཏོག་བདུག་སྤོས་སྒྲོན་
མེ་དྲི་ཆབ་དང༌། །བཟའ་དང་བཅའ་བ་སྙན་པའི་རོལ་མོ་དབྱངས། །འདོད་ཡོན་
ལྔ་དང་རྒྱལ་སྲིད་རིན་ཆེན་བདུན། །དངོས་བཤམས་ཡིད་སྤྲུལ་མཆོད་པའི་ཚོགས་
རྣམས་འབུལ། །བགྲང་བར་མི་ནུས་ཐོག་མེད་འཁོར་བ་རུ། །ཇི་སྙེད་བསགས་པའི་
སྡིག་པའི་ཚོགས་སྤྱི་དང༌། །ཚེ་འདིར་གཡུལ་འཁྲུག་ཁྲིམས་དང་འཚོ་བའི་ཆེད། །སྲོག་
གཅོད་ལ་སོགས་ལུས་ངག་ཡིད་ཀྱི་ལས། །གནག་པའི་འབྲས་བུ་འབྱིན་པའི་སྡིག་ལྟུང་
ཀུན། །བཅོས་མིན་བསམ་པ་ཐག་པས་སྙིང་ནས་བཤགས། །མཆོག་དམན་འགྲོ་བའི་
དགེ་ལ་རྗེས་ཡི་རང༌། །ཐེག་གསུམ་འཕགས་པ་སྲས་དང་བཅས་རྣམས་ཀྱིས། །
ཆོས་འཁོར་བསྐོར་ཞིང་མི་འགྱུར་བརྟན་པར་གསོལ། །ལེགས་བྱས་རྒྱུ་ཚོགས་ཀུན་
མཁྱེན་ཐོབ་ཕྱིར་བསྔོ། །ཞེས་དང༌། གཞན་ཡང་བཤགས་པའི་རྗེས་སུ་བྱང་ཆུབ་
ལྟུང་བཤགས། གཙོ་རྒྱལ་མ་རྣམས་ཀྱང་རྟེན་གྱི་དྲུང་དུ་ཕྱག་དང་བཅས་ཏེ་འགྲུབ་
ན་བྱ། །མཐར་བླ་མ་འོད་དུ་ཞུ་ནས་(༢བ)རང་ལ་ཐིམ་པར་བསམ་ཞིང་། ཉིན་རེ་
བཞིན་ལན་ཅིག་གམ། དེ་ལས་མང་བ་བློ་སྐབས་དང་སྦྱོར་ཞིང་། དམིགས་བརྩེ་
མ་བརྒྱ་སྟོང་སོགས་གང་ལྕོགས་ཀྱང་བཟླའོ། །ཚེགས་ཆུང་ངུས་སྡིག་སྒྲིབ་བཤགས་
༨ ཐྭ
ཐབས་ཀྱི་ཉམས་ལེན་གོ་བདེ་ཞིང་ཁྱེར་སླ་བ་འདི་ཡང་བྱང་ཕྱོགས་ནོར་འཛིན་སྐྱོང་
བ་ཐུ་ཤལ་ཐུ་རྡོ་རྗེ་རྒྱལ་པོས་བསྐུལ་བ་ལ་བརྟེན་ནས། ཏཱ་ལའི་བླ་མ་བཛྲ་དྷ་རས་ལྷ་
ལྡན་སྤྲུལ་པའི་གཙུག་ལག་ཁང་དུ་སྦྱར། །